5 Ena gauna ga era rogoca kece kina na nodra tui na Amoraiti+ era tiko ena ra* ni Joritani, kei ira kece na nodra tui na kai Kenani+ era tiko volekata na wasawasa ni vakamacara o Jiova na wai ena Joritani vei ira na Isireli mera takoso, era lomataqaya*+ ra qai yalolailai* sara ga ena vukudra na Isireli.+2 E tukuna o Jiova vei Josua ena gauna oya: “Mo vakarautaka eso na nomu iselevatu mo cilivi+ ira tale na Isireli, oya ena ikarua ni gauna.”3 E vakarautaka sara o Josua eso na iselevatu me cilivi ira kina na tagane ni Isireli e Kiparaloci.*+4 Qo na vuna e cilivi ira kina o Josua: O ira kece na tagane mai vei ira na tamata era biuti Ijipita mai, oya o ira kece na tamataivalu,* era mate mai na vanua talasiga ena nodra ilakolako nira biuti Ijipita mai.+5 Era cili kece na tamata era biuti Ijipita mai, ia o ira ga na tamata era sucu ena vanua talasiga ena nodra ilakolako nira biuti Ijipita mai era sega ni cili.6 Era lako voli na Isireli ena vanua talasiga me 40 na yabaki+ ra qai mate kece na lewe ni matanitu taucoko, oya o ira na tamataivalu era biuti Ijipita mai ra qai sega ni rogoca na vosa i Jiova.+ E bubuluitaka vei ira o Jiova nira na sega ni raica na vanua+ e bubuluitaka o Jiova vei ira na tukadra me solia vei keda,+ na vanua e drodro kina na sucu kei na oni.+7 E qai vakatubura na luvedra o koya me sosomitaki ira.+ E cilivi ira qori o Josua, era sega ni cili nira sega ni cilivi ira ena nodra ilakolako mai.8 Nira cilivi ira oti na lewe ni matanitu taucoko, era tiko ga ena keba me yacova nira kaukaua tale.9 E qai kaya o Jiova vei Josua: “Nikua au sa kauta* tani vei kemuni na veivakalialiai nei Ijipita.” E mani vakayacani na vanua oya me o Kilikali*+ me yacova na siga qo.10 Era keba tiko ga e Kilikali na Isireli, era qai soqova na Lakosivia ena yakavi ni ika14 ni siga ni vula+ ena buca dravuisiga e Jeriko.11 Era kania sara eso na vuaniqele ena siga e oti kina na Lakosivia, na madrai sega ni vakaleveni+ kei na covuata tavu ena siga vata qo.12 E qai mudu na mana ena siga tarava nira kania eso na vuaniqele, e sega tale na mana vei ira na Isireli,+ era mani kania eso na vuaniqele ena vanua o Kenani ena yabaki oya.+13 Ni volekati Jeriko o Josua, e tacake qai raica ni duri tu e matana e dua na turaga,+ sa ucu tu e ligana na nona iseleiwau.+ E lako cake vua o Josua, e taroga: “O totaki keimami, se o totaki ira na keimami meca?”14 E kaya o koya: “Au lako mai qo* niu turaga ni mataivalu i Jiova.”+ E cuva sara ina qele o Josua qai davo vakatoboicu, e kaya vua: “Na cava e mai tukuna na noqu turaga vua na nona tamata?”15 E kaya vei Josua na turaga ni mataivalu i Jiova: “Luvata na nomu ivava mai yavamu ni o butuka tu na vanua tabu.” E cakava sara qori o Josua.+
fij_Latn